**ZAPISNIK**

**sa 9. sjednice Općinskog vijeća Općine Maruševec održane 19. rujna 2014. godine u prostorijama Općine Maruševec sa početkom u 18:00 sati.**

Sjednici su bili nazočni vijećnici:

Andreja Ptiček – predsjednica Općinskog vijeća, Marijan Fatiga, Vladimir Kolarić, Josip Vrbanec, Tomislav Šagi, Branko Đurkas, Dragutin Putar-Matuza, Stjepan Klen, Dragutin Peharda, Blanka Glavica-Ječmenica, Josip Špoljar, Branko Mavrek, Danijela Možanić-Vrbanec, Dragutin Kišić, i Vjekoslav Bahun

Ostali nazočni:

Ivan Šagi – općinski načelnik, Nedeljko Horvat – zamjenik općinskog načelnika, Tibor Varga, Karolina Fijačko Varga i Robert Inkret – predstavnici Udruge Okoliš, Anka Vincek- voditelj Službe za financije i proračun i Dragica Korpar – voditelj zapisnika

PITANJA I PRIJEDLOZI VIJEĆNIKA

S. Klen postavio je pitanje u kojoj je fazi organizacija sakupljanja smeća na području Općinu Maruševec sa sortiranjem prema vrsti smeća. Znamo da je zakonom propisana obveza sortiranja smeća i da su propisane velike kazne za jedinice lokalne samouprave ako ne postupe po zakonu i ne sortiraju otpad. Što je Općina Maruševec poduzela po ovom pitanju.

Načelnik je odgovorio da Općina Maruševec ima koncesionara koji zbrinjava otpad na adekvatan način. Imamo kante za mješoviti otpad i vreće za selektirani otpad: papir, plastiku i staklo. Tako da je Općina Maruševec organizirala zbrinjavanje otpada sukladno zakonu. Zahtjev za zelene otoke smo dali i to nam je odobreno od strane Fonda. Sada ćemo se javiti i na natječaj Fonda za reciklažno dvorište. Za zbrinjavanje građevinskog otpada također se isto koristi Ivkom i njegovo odlagalište jer se za zbrinjavanje građevinskog otpada još uvijek usklađuju podzakonski akti. Uz Ivkom koji odvozi smeće stvoreni su svi uvjeti za zakonito zbrinjavanje otpada. Sada ćemo dati zahtjev i za reciklažno dvorište. Akti u svezi zbrinjavanja otpada još se uvijek od strane ministarstva usklađuju. Za zbrinjavanje građevinskog otpada isto se koristi Ivkom i građevinski otpad može se zbrinuti u Jerovcu na njihovom odlagalištu.

S. Klen – postavio je pitanje da li je Općina Maruševec dala suglasnost da se sunčeve elektrane izgrađene uz Poduzetničku zonu Selnik mogu priključiti na trafostanicu koju su platili porezni obveznici. Vijećnik postavlja pitanje da li je vlasnik što platio za navedeno priključenje, te nadalje da li će načelnik snositi troškove koji će nastati na putu na kojem su radovi započeli iz IPARD programa, a sada će se sa traktorima uništiti. Tko će nadoknaditi štetu i dodatne radove koji će tu biti potrebni.

Načelnik je odgovorio da će se ove dionice asfaltirati. Sve je zapisnički konstatirano i za sve postoje rokovi sa kaznenim mjerama i nikome se ništa neće nadoknaditi. Krajem 11. mjeseca ove dionice će biti završene. U Poduzetničkoj zoni dato je investitoru da otkupi određene čestice koje mi nismo otkupili i on koristi prilazni put. Trafostanica je u zoni i ona kao objekt predstavlja energetski prihvat objekata u zoni. Ona nosi 30 kW po parceli za svakog našeg investitora u Poduzetničkoj zoni.

S. Klen istaknuo je da ima pitanje u svezi Dječjeg vrtića Maja Pčelica. Roditelji su postavili pitanja u svezi vrtića u Donjem Ladanju. Da li netko nadzire koliko djece ima u vrtiću, da li su djeca bolesna ili nisu i kako se vrtić plaća od strane Općine, da li se plaća fiksno sa 535,00 kuna za svako dijete koje ide u vrtić. Vijećnik je ujedno postavio i pitanje gdje su završile sprave sa dječjeg igrališta na „Metalcu“ u Donjem Ladanju jer ljudi pitaju što je sa tim spravama.

Načelnik I. Šagi odgovorio je da Dječji vrtić Maja Pčelica svaki mjesec ispostavlja račun za sufinanciranje za djecu koja su taj mjesec polazila vrtić i uz račun se dostavlja spisak djece.

D. Korpar je odgovorila vezano uz Dječji vrtić Maja Pčelica, da Općina Maruševec vrtiću plaća mjesečno 535,00 kuna za svako dijete koje polazi vrtić, a temeljem spiska djece koji Vrtić dostavlja uz račun. Mjesečni iznosi koji se plaćaju Vrtiću nisu isti svaki mjesec već iznos računa ovisi o broju djece koja su taj mjesec polazila Vrtić. Što se tiče izostanka djece iz vrtića na nekoliko dana zbog bolesti ili drugog razloga, to ne utječe na ovaj iznos od 535,00 kuna po djetetu jer on je fiksni, a druga je stvar kako Vrtić kao ustanova takvo plaćanje regulira sa roditeljima jer na to Općina ne može utjecati. Ujedno svaki roditelj ima obavezu da javi Općini Maruševec kada je dijete ispisao iz Vrtića upravo radi kontrole spiska djece. Na isti način postupa se i sa svim vanjskim vrtićima.

Načelnik je istaknuo da su sprave u Donjem Ladanju skinute kod izvođenja radova na toj čestici i spremne su da se premjeste na drugi dio. Sprave su u kutu iza svlačionica. Neke sprave se mogu koristiti, a neke ne i traže se ponude da se sprave obnove i odrediti će se kamo će se sprave postaviti.

V. Kolarić istaknuo je da Mjesni odbor II ne funkcionira jer je predsjednik Mjesnog odbora II dao ostavku. Da li će se to riješiti i da li će se izabrati novi predsjednik Mjesnog odbora II.

Načelnik je odgovorio da će idući tjedan biti sazvan sastanak Vijeća Mjesnog odbora II i izabrati će se novi predsjednik. Uglavnom priprema se sjednica i u tijeku su konzultacije sa strankama radi utvrđivanja prijedloga za predsjednika.

D. Možanić-Vrbanec ostavila je pitanje da li je rekapitulacija obveznika komunalne naknade, koja je dostavljena vijećnicima sa valutom 31.08.2014.g. ili sa valutom 31.12.2014.

A. Vincek odgovorila je da je to rekapitulacija sa valutom do kraja godine, odnosno sa 31.12.2014.g Istaknula je da ako treba može dostaviti i rekapitulaciju sa valutom do 31.08.2014.

D. Možanić-Vrbanec istaknula je da se iz ove rekapitulacije sada ne vide stvarni dužnici jer rekapitulacija sa sadašnjim datumom prikazuje pravo stanje dužnika, a ne ova koja je vijećnicima dostavljena sa krajem godine i koja nema prikazanu stavku pravog duga.

D. Kišić – postavio je pitanje u kojoj je fazi nabava i postava prometnog ogledala u Jurketincu

Načelnik je odgovorio da je ogledalo kupljeno i nalazi se u Markom-u, te se samo čeka PZC za postavu. Dobivene su sve potrebne suglasnosti i ogledalo je plaćeno, te će ovih dana biti i postavljeno.

D. Kišić postavio je pitanje da li je Općina Maruševec odustala od projekta energetske učinkovitosti obiteljskih kuća ili će se krenuti u akciju.

Načelnik je odgovorio da Općina nije odustala od ovog projekta. Imalo smo pripremljen projekt i željeli smo ga provesti. Kada smo isti stavili na Internet Ministarstvo je objavilo da zatvara natječaj jer je nestalo financijskih sredstava. Općina Maruševec javiti će se na prvi natječaj koji će biti raspisan jer je sve spremno. Mi smo sve pripremili, a neki s se prijavili na adhok i dobili sredstva.

D. Peharda postavio je pitanje da li je načelnik stupio u kontakt sa ŽUC-om za propuste i za Črnu mlaku. Vijećnik je postavio pitanje kada ŽUC kreće sa uređenjem Ul. M. Gupca.

Načelnik je odgovorio da se propusti sa ŽUC-om rješavaju i ŽUC je na terenu. Ulica Matije Gupca je u planu i može biti gotova do Nove godine, ali Mjesni odbor treba riješiti vlasničke odnose jer će ŽUC izaći sa papirima.

D. Peharda istaknuo je da imamo slabo informiranje, slabo smo zastupljeni u svim medijima i ljudi ništa ne znaju o Općini.

Načelnik je odgovorio da se informacije stalno šalju medijima, ali se slabo objavljuju. Sve se to već pomalo naplaćuje i svi mediji od objave informacija žele ostvariti dohodak. Novine većinom traže ugovorne obveze od kojih će imati stalne prihode.

J. Špoljar istaknuo da što se tiče energetske učinkovitosti, bez obzira što država nema sredstava, bilo bi dobro da se ipak prikupe ponude ljudi putem poziva, da vidimo koliko su ljudi zainteresirani za ovaj projekt povećanja energetske učinkovitosti obiteljskih kuća. Vijećnik je istaknuo da je na igralištu na gmajni u Čalincu bio odbojkaški turnir i rečeno je da na raskršću kod gmajne nema lampe, a prije je bila i hitno bi je trebalo postaviti zbog raskršća. Vijećnik je istaknuo da je zatražio putem e-maila dostavu pisama namjere koja je Općina Maruševec primila za Poduzetničku zonu Selnik. Vijećnik je istaknuo da pismo namjere Marlex-a nije čak niti napisano na njihovom memoradumu, a na nekima se ne vidi niti kada su zaprimljeni. Vijećnik je predložio da s obzirom na sve okolnosti, neka se zona napusti i neka se sredstva usmjere u nešto drugo, budući da od 2012.g. nismo dobili ni jedno pismo namjere. Vijećnik je zatražio da se vijećnicima dostavi izvješće o tome koji su sudski sporovi u kojima sudjeluje Općina Maruševec u toku, te koji su riješeni i u čiju korist. Izvješće je potrebno da se vidi kako tko radi svoj posao i za što je plaćen.

A. Ptiček odgovorila je da se uvjeti natječaja za energetsku učinkovitost mijenjaju i sve ovisi o tome kakve će uvjeti imati novi natječaj i tko se na njega može javiti, tako da možda ne bi bilo dobro da se bez konkretnih uvjeta natječaja ide u prikupljanje ponuda od ljudi.

Načelnik je odgovorio da su od strane Općine pripremljeni svi akti za prijavu na natječaj za energetsku učinkovitost i kada natječaj bude objavljen mi odmah možemo poduzimati potrebne mjere. Nije dobro sada ljude pokretati na naešto što se eventualno možda ne bi moglo realizirati. Lampe za javnu rasvjetu biti će na raskršću postavljene jer ih imamo na skladištu. Pisma namjere za Poduzetničku zonu Selnik postoje ali Općina ni u jednom trenutku do sada nije bilo spremna kao vlasnik Poduzetničke zone za njezinu prodaju jer za prodaju prema sadašnjim uvjetima zona mora biti u potpunosti komunalno opremljena a u Poduzetničkoj zoni Selnik nedostaju put, javna rasvjeta i telekomunikacije. Bilo bi definitivno pogrešno sada sa zonom koja je u ¾ realizirana odustati od potpune realizacije. Marlex je došao, ali kada je čuo za cijenu od 10 EUR-a rekao je da je to preskupo. Bilo je ranije i još više zainteresiranih, ali oni su kasnije otišli za Madžarsku i drugdje. Općina Maruševec za razliku od drugih općina i gradova nije imala svoje zemljište ili zemljište koje bi od države dobila besplatno već smo zemljište za poduzetničku zonu morali kupiti, te je zona trenutno na čekanje dok se sve to malo ne posloži.

J. Špoljar postavio je pitanje tko je trebao izlobirati ovih 500.000 kuna iz Ministarstva da bi se Poduzetnička zona završila.

Načelnik je odgovorio da je bio ministar i obećao je da će se sredstva osigurati, ali nije uspjelo.

Načelnik je odgovorio da su se sudski sporovi vodili sa Martinčevićem iz Cerja, zatim sa obitelji Bahun iz Jurketinca i sa Brankom Ostrman iz Cerja Nebojse, te se o tome može dati izvješće.

A. Ptiček odgovorila je da se dosta sredstava izlobiralo i to za energetsku obnovu društvenih domova, javnu rasvjetu, zeleni otoci i reciklažna dvorišta su u toku. Za poduzetničku zonu jedan dio sredstava mora sada Općina sama uložiti i do tog vremena ne mogu se druga sredstava dobiti od ministarstva za tu namjenu. Za pristupnu cestu nastojati ćemo dobiti sredstva od Ministarstva gospodarstva jer su neka sredstva ostala neiskorištena. Prijaviti će se i projekt sportsko-rekreacijskog centra u Donjem Ladanju.

V. Kolarić odgovorio je da ministri obilaze područja gdje su na vlasti njihovi ljudi i tamo idu sredstva. Da ima malo dobre volje od njihove strane, to bi se sigurno realiziralo, jer ako ministar to hoće riješiti to bi se riješilo. Vidljivo je da ako nisi HNS-ovac ili SDP-ovac ne možeš dobiti sredstva.

Načelnik je odgovorio da Općina Maruševec nije nikome ništa dužna, samo nije još u cijelosti svoj udio iz vlastitih sredstava od 50% vrijednosti zadnje investicije uložila u zonu.

D. Kišić istaknuo je da se moraju uložiti napori da se zona realizira i ne odustajati od toga. Svi skupa moramo nastojati ostvariti taj cilj, a osobito vi koji ste na vlasti i koji imate tu mogućnost trebate poduzeti sve napore da se to završi i da zona konačno profunkcionira.

B. Mavrek postavio je pitanje u kojoj je mjeri održavanje naših cesta dužnost našeg Markom-a.

Načelnik je odgovorio da Markom održava nerazvrstane ceste, Županijska uprava za ceste održava lokalne i županijske ceste, a Hrvatske ceste održavaju državnu cestu. Mi smo napravili katastar nerazvrstanih cesta i sve nerazvrstane ceste su identificirane, dobile su ime i definirane su širinom, dužinom i opsegom. Održavane su tako kako su održavane, održavaju se prema planu, ali sve se to mijenja s obzirom na vremenske okolnosti. Radovi na nerazvrstanim cestama izvode se na prijedlog nadležnog mjesnog odbora. ŽUC ima svoju ophodarsku službu koja nadzire njihove ceste, ali mu uz to Općina također daje upozorenja gdje i što treba sanirati, popraviti i urediti.

B. Mavrek istaknuo je da treba raditi veći pritisak da se ceste bolje i kvalitetnije održavaju. Vijećnik je postavio pitanje da li su objekti Ciglane Cerje Tužno ozakonjeni.

Načelnik je odgovorio da od zadnje sjednice ništa o ozakonjenju objekata Ciglane Cerje Tužno nije došlo.

B. Glavica Ječmenica predložila je da se za sljedeću sjednicu Općinskog vijeća pripremi jedna ozbiljna rasprava za Poduzetičku zonu Selnik sa utemeljenom dokumentacijom. Vijećnica je ujedno predložila da ubuduće vijećnici koji imaju elektroničku poštu dobiju materijale za sjednicu u elektroničkom obliku kako bi ih. Vijećnica je postavila pitanje kada će se početi rješavati proširenje groblja u Maruševcu.

Načelnik je odgovorio da se čeka idejni projekt za proširenje groblja u Maruševec jer se isti morao mijenjati jer će sada obuhvatiti cijelu Biljevčicu. Mora se predvidjeti i zaštitna zona. Načelnik je istaknuo da se nada da će to ići što prije.

Predsjednica je za sjednicu predložila slijedeće izmjene i dopune predloženog dnevnog reda koji su vijećnici primili u svojim materijalima:

Dopuna dnevnog reda:

Točka 2. Izvješće o poplavama na području Općine Maruševec

Izmjene dnevnog reda:

Točke 8. i 9. dnevnog reda postaju točke 3. i 4., a sve ostale se nadalje nastavlja.

- Općinsko vijeće jednoglasno je usvojilo predložene izmjene i dopune dnevnog reda.

Predsjednica je za sjednicu predložila slijedeći izmijenjeni i dopunjeni:

DNEVNI RED:

1. Usvajanje zapisnika sa 8. sjednice Općinskog vijeća Općine Maruševec održane

 2. srpnja 2014.g.

2. Izvješće o poplavama na području Općine Maruševec

3. Donošenje Odluke o donošenju Procjene ugroženosti stanovništva, materijalnih i kulturnih

 dobara i okoliša od katastrofa i velikih nesreća za područje Općine Maruševec

4. Donošenje Odluke o donošenju Plana zaštite i spašavanja i Plana civilne zaštite za

 područje Općine Maruševec

5. Donošenje Odluke o prihvaćanju Izvješća o izvršenju Proračuna Općine Maruševec za

 razdoblje od 01.01.2014. – 30.06.2014.g.

6. Izvješće općinskog načelnika o ostalim nespomenutim financijskim rashodima -

 izdvojenim sredstvima u stalnu pričuvu za razdoblje od 01.01.2014. – 30.06.2014.g.

7. Donošenje Zaključka o prihvaćanju Izvješća o radu općinskog načelnika za razdoblje

 od 01.01.2014. – 30.06.2014.g.

8. Donošenje Odluke o nabavi kratkoročnog kredita za financiranje izvođenja radova

 rekonstrukcije javnih lokalnih nerazvrstanih cesta u Općini Maruševec – realizaciju

 IPARD programa

9. Donošenje Odluke o izmjenama i dopunama Odluke o obavljanju dimnjačarskih poslova

10. Donošenje Odluke o određivanju lokacije za privremeno reciklažno dvorište za

 području Općine Maruševec

11. Donošenje Odluke o sklapanju Sporazuma o iskazivanju namjere za osiguravanjem

 funkcioniranja zajedničkog reciklažnog dvorišta

12. Donošenje Rješenja o imenovanju članova Komisije za utvrđivanje površine stambenog i

 poslovnog prostora na području Općine Maruševec u svrhu plaćanja komunalne naknade

13. Donošenje Odluke o provedbi javnog natječaja za davanje u zakup poslovnog prostora

 - prostorija u staroj općinskog zgradi u Čalincu 52.

14. Razmatranje mogućnosti sufinanciranja nabave udžbenika za učenike s područja Općine

 Maruševec koji osnovnu školu polaze izvan područja Općine

Općinsko vijeće je jednoglasno prihvatilo predloženi dnevni red sa usvojenim izmjenama i dopunama.

**TOČKA 1.**

Primjedbi na zapisnik sa 8. sjednice Općinskog vijeća Općine Maruševec nije bilo.

Općinsko vijeće jednoglasno donosi

**ZAKLJUČAK**

Usvaja se zapisnik sa 8. sjednice Općinskog vijeća Općine Maruševec održane 2. srpnja 2014. godine.

**TOČKA 2.**

Načelnik je podnio izvješće o poplavama koje su zahvatile Općinu Maruševec u proteklom razdoblju. Istaknuo je da su bile poplavljene kuće od Donjeg Ladanja do Bikovca. Greda je istrpjela, a ljudi su prihvatili da moraju štititi objekte. Na dionici od Bikovca do Ivka nema propusta i sada dolazi do plavljenja obitelji Kelemen i Blažunaj jer je kod Ivka graba asfaltirana. Problemi su u „Sitnici“ u Čalincu, te depresijama kod Bokšića i Hudeka u Biljevcu. Lateralni kanala koji je napravljen od Vinice do Donjeg Ladanja sa velikom količinom vode koja po njemu dolazi natapa okolno zemljište. U Ladanju je bio zbor građana na kojem je prisustvovao i on i predstavnik Hrvatskih voda. 2002.g. bili su sastanci u svezi lateralnog kanala i bilo je rečeno decidirano da se neće dozvoliti gradnja, ali kada su Hrvatske vode počele otkupljivati zemljište za lateralni kanal ljudi su odmah zemljište prodali. Novi most na Marofskom putu koji je u prošloj poplavi uništen napravile su Hrvatske vode, a ova poplava srušila je most na „Župnikovom putu“. Županu je dat prijedlog za proglašenje elementarne nepogode. Ako će kanal Črna mlaka opstati onda se mora definitivno urediti za prihvat vode iz lateralnog kanala. U daljnjem periodu ne možemo očekivati ništa boljega. Danas je od strane geodete snimljen put pri Ivki da se točno vidi međa. ŽUC-u je predloženo da se urede sve lokacije za propuste preko županijske ceste od rotora do semafora, a mi ćemo morati urediti kanale uz naše prometnice. Od slivova mi imamo Plitvicu kao rijeku, Črnu mlaku kao kanal i Sajkov kanal na Gredi. To su svi naši kanali koji moraju odpeljati vodu iz Općine Maruševec. Ova tri propusta uz naše puteve treba otvoriti prema polju i Črnoj mlaki da se ova voda odpelja. Nitko ne da ni pedlja svog zemljišta da se takne da se urede kanali. Morati ćemo angažirati i pravnu službu jer ima odupiranja da se postojeće stanje koje je uzurpirano od strane privatnih vlasnika neda, te će se morati upotrijebiti zakonske normative. Veličinu štete utvrditi će naše Povjerenstvo za procjenu štete, a ljude ćemo obavijestiti da bi proveli sve mjere. Jučer je Vodogradnja dala pumpu tako se riješio problem Jurketinca. Problem je što ljudi idu graditi objekte tamo gdje nije mjesto za gradnju i još idu sa podrumima. Vatrogasci su bili od petka u ponoć kroz do nedjelje vani na terenu ii na ispumpavanjima. Črna mlaka mora povećati protočnost i volumen. U subotu u 4 sata ujutro je lateralni kanal bio pedalj do prelijevanja i digao je podzemne vode. Veliki problem je kod kuće Kralj u Donjem Ladanju. Probleme stvara voda koja dolazi iz Općine Vinica. Nivo vode u kanalu je puno viši i voda ne otiće prema Črnoj mlaki jer nema dobrog pada. Sve institucije i Hrvatske vode i ŽUC su zaštićeni i rade prema zakonima koje su si složili tako da idu njima u korist. S pravom ljudi pitaju za što se plaćaju naknade za krovne vode, a za tu naknadu ne mogu ništa dobiti. Sada idemo sa čišćenjem kanala prema Črnoj mlaki, sa ŽUC-om treba riješiti propuste preko ceste prema Črnoj mlaki i vdijeti što dalje sa osiguranjem ljudi, imovine i ostalog.

J. Špoljar postavio je pitanje da li će sa ovim aktivnostima na rješavanju kanala i propusta biti obuhvaćena cijela Općina.

Načelnik je odgovorio da će biti obuhvaćena cijela Općina Maruševec.

J. Špoljar istaknuo je da je na sjednici Općinskog vijeća održanoj 13. rujna 2013. godine postavio pitanje što se poduzelo u svezi odvodnje oborinskih voda u Čalincu. Radi gomilanja akumulacije vode u blizini njegove kuće, od pritiska popucala je deka u podrumu i voda ide iz poda. 25.02.2014.g. načelnik je dao obećanje u novinama da će se ljudi staviti na kup i da će se problem odvodnje u Čalincu riješiti. Nema potrebe posebno sazivati ljude jer u Hrvatskim vodama je ucrtan kanal koji ide kroz Čalinec i koji je potrebno pročistiti i otvoriti. Ti kanali postoje u Hrvatskim vodama i treba ići kod Marijana Kovačića u Hrvatske vode koji ima ove karte i vidjeti za svaki kanal tko ga je i zašto zatrpao. Vodopravni inspektor treba izraći na teren i narediti da se to riješi. U zakonu točno piše da je vlasnik dužan omogućiti Hrvatskim vodama nesmetan prolaz na zemljište. S obzirom da Općina Maruševec vrši naplatu za Hrvatske vode, vijećnik predlaže da Vijeće donese Odluku da će se iz tih sredstava platiti Markom-u uređenje i otvaranje kanala koji Hrvatske vode nisu otvorile.

Načelnik je odgovorio da ne zna zašto Marijan Kovačić iz Hrvatskih voda nije dao Perecu tu kartu kod davanja izjave za Regionalni tjednik kada je davao izjavu i kada su bili na terenu. Zašto Perec nije imao kartu sa tom pozicijom da se zna sa čime gospodare. To što je pri Joži napravljeno privremeno rješenje za odvod vode ne znači da će se tamo raditi kanal. Pri Ivki je put koji treba imati grabe, a tu je s jedne strane radiona, a s druge strane ograda. Načelnik je istaknuo da je ne zna zašto je jednome dana ovakva karta, a drugome nije, ali će to provjeriti u Hrvatskim vodama.

J. Špoljar istaknuo je da ne vidi razlog zašto da se ne zadrže novci od vodne naknade, te se angažira mehanizacija i da se riješe ti kanali. Zašto mi ne bi angažirali npr. gospodina Klena, a ne da čekamo bespomoćno na Hrvatske vode. Svi kanali su ucrtani i evidentirani i samo ih treba ponovno staviti u funkciju i ubuduće će se izbjeći katastrofe..

Načelnik je odgovorio da ne može Općina uskratiti Hrvatskim vodama naknadu za vode i ne isplatiti je jer to je suprotno zakonu.

D. Kišić istaknuo je da se načelnik osvrnuo na bitne probleme koji su se desili. Činjenica je da je do ovih poplava došlo iznenada. Načelnik je bitn stvari identificirao i sama Općina mora ići prema Hrvatskim vodama sa zahtjevom da se to hitno riješi. Činjenica je da mi njima vodnu naknadu uredno plaćamo, a drugo je to što od njih mi imamo. Tu sada svakako treba angažirati struku i iznaći rješenja. Treba pohvaliti vatrogasna društva koja su u ovim okolnistima odradila lavovski dio posla.

T. Šagi postavio je pitanje kada će se riješiti odvodnja kod kućnog broja Greda 30. Oborinske vode iz Selnika idu dolje i voda je bila na tom dvorištu do stepenica. Bilo je obećano da će se to riješiti, ali još uvijek ništa nije riješeno i ništa se ne poduzima.

Načelnik je odgovorio da će tu vjerojatno biti i sudski spor sa Hrvatskim cestama jer smo utvrdili da oni koji su vodu doveli trebaju je dalje odvesti i do recipijenta. Za ovu problematiku pravnik dolazi u utorak i utvrditi ćemo zajedno sa njim što će se dalje poduzimati.

B. Mavrek – rješenje ovog problema možda bi bio akumulacijski kanal ili akumulacijsko jezero. Vani se projekti odvodnje rade prema akumulacijskim jezerima. Slanje vode dalje samo stvara probleme drugima. S obzirom na vremenske prilike trebalo bi i na druge apelirati da voda ne ide dalje nego da se akumulira. Ako mi svi plaćamo nekom naknadu za uređenje voda, onda taj koji prima novce treba to i riješiti.

Načelnik je odgovorio da je na prošloj sjednici direktor Hrvatskih voda Sekovanić rekao da se retencija predviđa, ali nije rekao na koji kanal.

D. Možanić istaknula je da je proteklih 20 godina „Sitnica“ uvijek plivala. Kada je ona gradila kuću nije bilo nikakvog kanala u mapi. Podrum nije gradila jer zna da vode na tom području oduvijek ima. Susjedu Pižeti je ponuđeno da se podijele financijski i da se stave tulci po njezinom ili po njegovom zemljištu i da se to napravi. Dogovor s njime nije postignut iako mu je ponuđeno sufinanciranje. Nitko k njima nije došao u vezi toga i nitko s njima nije razgovarao. Vijećnica je istaknula da njezina obitelj ima ugovor iz 1939.g. kada je kupljeno zemljište i nikakvog kanala nije bilo. Ako treba budemo si sjeli i našli zajedničko rješenje.

Načelnik je odgovorio da su zamjenik i Kukec bili iza prošle poplave na licu mjesta u Čalincu i ponudili su zacijevljenje kanala.

Zamjenik načelnik N. Horvat odgovorio je da su bili kod gospodina Pižete, on i Kukec, nakon prošle poplave, ali on ne dozvoljava da se po njegovom zemljištu napravi i zacijevi kanal. Pižeta je izjavio da on ne želi zacjevljenje kanala po svom zemljištu da mu se ljudi ne smiju.

B. Glavica – Ječmenica istaknula je da smo došli do situacije da su sve živice zarasle, grabe nisu prokopane, a prije su ljudi sve to čistili i održavali. Vijećnica je istaknula da se slaže da sredstva sjedaju na račun Hrvatskih voda i treba vršiti pritiske na njih da odrade svoj posao. Međutim, isto tako i mi sami moramo shvatiti da se vremenske prilike mijenjaju i da moramo ponovno održavati grabe i uklanjati raslinje i drugo grmlje da se dobije protočnost.

B. Đurkas istaknuo je da čak i on ima vode u podrumu iako je na brijegu, zbog porasta razine podzemnih voda. Vijećnik je istaknuo da bi i kod njih trebalo riješiti odvodnju.

Načelnik je odgovorio da to treba prenijeti predsjedniku Mjesnog odbora IV da se to stavi u Plan rada za 2015.godinu. Načelnik je istaknuo da će sanacija klizišta u Čalincu koštati između 150 – 200.000 kuna. Voda je na brijegu kod rešetke na 2,80 metara.

**TOČKA 3.**

Nenad Vidović direktor tvrtke NW-wind d.o.o. objasnio je dokument Procjene ugroženosti stanovništva, materijalnih i kulturnih dobara i okoliša od katastrofa i velikih nesreća za područje Općine Maruševec. Istaknuo je da je Procjena ugroženosti dokument koji procjenjuje, odnosno detektira opasnosti na određenom području, prirodne nepogode i tehničko-tehnološke katastrofe. Tu spada ono što gotove snage nisu svojim kapacitetima sposobne riješiti. Što se tiče Ciglane Cerje Tužno činjenično stanje je da oni misle raditi s petrol-koksom i radili su, a trenutno rade u skladu s dokumentacijom. Plan zaštite i spašavanja mora detfinirati kako će se na određenu ugrozu reagirati. Tu su snage vatrogasci i neke druge snage. Eksplozije spadaju u dokument koji se zone Procjena ugroženosti od požara i Plan zaštite od požara. Hrvatske vode planiraju 3 akumulacije na području Općine Maruševec to su Grabašnica, Lukavec i Brodarovec. Što se tiće Hrvatskih voda one su vrlo teške za davanje informacija. Međutim u pravilu u zvaničnom smislu Općina Maruševec nije svrstana u područja ugrožena za poplavu. Ako će u međuvremenu biti bilo kakvih promjena koje mogu utjecati na ugroženost stanovništva, materijalnih i kulturnih dobara i okoliša od katastrofa i velikih nesreća može se ići u Izmjene i dopune Procjene ugroženosti. Sve izmjene se mogu naknadno unositi u ovaj dokument, sukladno propisanim procedurama.

Karolina Varga Fijačko – predsjednica Udruge Okoliš istaknula je da je 16.05. ove godine izdana suglasnost Ciglani Cerje Tužno za uporabu petrol-koksa u proizvodnji. 120 tona petrol-koksa je utrošeno. Prema službenim podacima Ciglana bi trebala imati 320 tona petrol-koksa na skladištu. U tvornici postoji plin i plinska stanica i tamo se troši između 18.000 – 22.000 m3 plina dnevno. Dizel se također može izlijati i iscuriti u zemlju. Postoji puno situacija vezanih uz petrol-koks koje se mogu dogoditi. Postoji velika mogućnost požara. Istaknula je da smatra da je potrebna najprije izmjena dokumenta Procjene ugroženosti stanovništva, materijalnih i kulturnih dobara i okoliša od katastrofa i velikih nesreća za područje Općine Maruševec i tek onda se može ići u donošenje i usvajanje dokumenta na Općinskom vijeću.

Nenad Vidović istaknuo je da po tehničkom listu petrol-koks nije opasna tvar. Sve što gospođa Varga Fijačko govori može biti točno, ali to nije predmet Procjene i Plana zaštite i spašavanja koji se donose na današnjoj sjednici Općinskog vijeća. Sve što je rečeno nije predmet Državne uprave za zaštitu i spašavanje. Radijus ugroze je 130 metara i nitko kuće neće razmjestiti. One su tu gdje jesu. Procjena detektira opasnosti, a ovom raspravom zadire se u drugu temu koja nema veze sa ovim dokumentima. Sa ovim problemima Udruga se mora obratiti Ministarstvu zaštite okoliša. Težište petrol-koksa kod zapaljenja je Procjena ugroženosti od požara i Plan zaštite od požara.

B. Mavrek istaknuo je zašto je uopće petrol-koks spomenut u Procjeni budući da nemaju legalizirane objekte i nisu u proizvodnji sa petrol-koksom. Prema tome petrol-koks bi tu uopće trebalo izuzeti iz Procjene.

Nenad Vidović odgovorio je da bi on petrol-koks ostavio, tako da se za da postoji i mogućnost eventualnog korištenja tog energenta.

B. Mavrek smatra da bi petrol-koks trebalo izuzeti iz Procjene i dopuniti Procjenu sa petrol-koksom onda kada bi Ciglana napunila skladište sa istim.

J. Špoljar istaknuo je da bi na stranici 6. trebalo predvidjeti vode iz rudnika i vode na Ciglani. Na strani 7. se navodi pretpostavka da bi zbog dizanja Črne mlake 50 domaćinstava moglo imati vodu, a u 2013. godini je prema izvješću o poplavama vodu imalo 150 domaćinstava. Za ciglanu je uz dizel gorivo potrebno dodati petrol-koks.

Nenad Vidoveć je odgovorio da Procjena ne obrađuje podzemne vode, već samo izlijevanje kanala Črne mlake. Za 50 domaćinstava je pretpostavka da bi mogli biti poplavljeni prilikom izlijevanja Črne mlake. To što je 150 domaćinstava imalo vodu u 2013.g. ne odnosi se na poplavu uslijed razlijevanja vodotoka, nego na podzemne vode. Ako bi se ovi problemi pojavili 3-4 puta uzastopno onda će se morati predvidjeti i mjere za isto. U ovom trenutku je tako da se podzemne vode ne tretiraju kao vodotoci. Budući da Procjena ne obrađuje podzemne vode zato na strani 6. nisu upisane vode iz rudnika i Ciglane jer to su podzemne vode.

Općinsko vijeće sa 12 glasova ZA i 3 glasa PROTIV donosi

**O D L U K U**

**o donošenju Procjene ugroženosti stanovništva, materijalnih i kulturnih**

**dobara i okoliša od katastrofa i velikih nesreća za područje Općine Maruševec te Zahtjeva zaštite i spašavanja u dokumentima prostornog uređenja Općine Maruševec**

**Članak 1.**

 Donosi se Procjena ugroženosti stanovništva, materijalnih i kulturnih dobara od katastrofa i velikih nesreća Općine Maruševec koju je izradila ovlaštena tvrtka NW-wind d.o.o. iz Varaždina, lipanj 2014. godine te Zahtjevi zaštite i spašavanja u dokumentima prostornog uređenja Općine Maruševec, kao posebni izvadak iz Procjene ugroženosti stanovništva, materijalnih i kulturnih dobara od katastrofa i velikih nesreća Općine Maruševec, a po prethodno pribavljenoj suglasnosti Državne uprave za zaštitu i  spašavanje, Područni ured za zaštitu i spašavanje Varaždin, KLASA: 810-03/13-04/03, URBROJ: 543-17-01-14-10, od 16. lipnja 2014. godine.

**Članak 2.**

 Procjena ugroženosti stanovništva, materijalnih i kulturnih dobara i okoliša od katastrofa i velikih nesreća Općine Maruševec i Zahtjevi zaštite i spašavanja u dokumentima prostornog uređenja Općine Maruševec, kao posebni izvadak iz Procjene ugroženosti stanovništva, materijalnih i kulturnih dobara katastrofa i velikih nesreća od Općine Maruševec sastavni su dio ove Odluke, te su sačinjeni su u dva izvornika i sadrže uvezani tekstualni i grafički dio.

**Članak 3.**

 Stupanjem na snagu ove Odluke prestaje važiti Odluka o donošenju Procjene ugroženosti stanovništva, materijalnih i kulturnih dobara i okoliša od opasnosti, nastanka i posljedica velikih nesreća i katastrofa, te ratnih razaranja i terorizma Općine Maruševec („Službeni vjesnik Varaždinske županije“ broj 18/09).

**Članak 4.**

 Ova Odluka stupa na snagu osmog dana od dana objave u „Službenom vjesniku Varaždinske županije“.

**TOČKA 4.**

Općinsko vijeće sa 12 glasova ZA i 3 glasa PROTIV donosi

**O D L U K U**

**o donošenju Plana zaštite i spašavanja**

**i Plana civilne zaštite**

 **Općine Maruševec**

**Članak 1.**

 Donosi se Plan zaštite i spašavanja i Plan Civilne zaštite, srpanj 2014. godine koje je izradila ovlaštena tvrtka NW-wind d.o.o. iz Varaždina.

**Članak 2.**

 Plan zaštite i spašavanja i Plan Civilne zaštite Općine Maruševec sastavni su dio ove Odluke, te su sačinjeni u jedan izvornik i sadrže uvezani tekstualni i grafički dio.

**Članak 3.**

 Stupanjem na snagu ove Odluke prestaje važiti Odluka o donošenju Plana zaštite i spašavanja Općine Maruševec („Službeni vjesnik Varaždinske županije“ broj 13/10).

**Članak 4.**

 Ova Odluka stupa na snagu osmog dana od dana objave u „Službenom vjesniku Varaždinske županije“.

**TOČKA 5.**

A. Vincek obrazložila je Izvješće o izvršenju Proračuna Općine Maruševec za razdoblje do

30.06.2014.g.

J. Špoljar istaknuo je kako se može reći da smo dobro poslovali kada su izdaci po Mjesnim odborima realizirani sa 32%,a naknade za službeni put sa 70%, prijevoz na postao sa 52%, a informiranje koje je izrazito slabo realizirano je sa 48%. Omladincu je isplaćeno 39% sredstava, a Rudaru 70% sredstava. Izgleda da se konačno shvatilo da sredstva treba dati klubovima prije početka sezone.

D. Kišić je odgovorio da su u međuvremenu doznačena i sredstva Omladincu Jurketinec.

J. Špoljar je konstatirao da je Streljačkom klubu predviđeno 6.000 kuna u Proračunu, a do sada mu je isplaćeno 2.500 kuna. Vijećnik je istaknuo da je to dovoljno jer se ovaj klub ne natječe i ne treba mu više sredstava. Za Mjesni odbor V za društveni dom je za materijal za izgradnju dato 20.000 kuna, a za investicijsko održavanje 10.000 kuna. Budući da objekt nije završen bilo bi najbolje da se i ova sredstva usmjere na to da se taj dom završi, budući da se ide dalje u gradnju u Donjem Ladanju.

Načelnik je odgovorio da je potrebno imati posebno materijal i posebno usluge, budući da imamo dobrovoljni rad, a materijal moramo nabavljati.

B. Mavrek istaknuo je da puno sitnih novaca odlazi na nevažne stvari i kada se to zbroji dođe se do 500.000 kuna i to bi se moglo dati u Poduzetničku zonu da se ta zona završi sa ulaganjem. Npr. dom kulture i druge takve investicije na društvenim domovima neka se privremeno odgode i svi ćemo se strpjeti da se to napravi. Jednu godinu odreći ćemo se tih radova i svi ćemo se toga, opremiti ćemo i urediti zonu i dati je na tržište.

D. Peharda istaknuo je da se ne može složiti sa gospodinom Mavrekom. Po mjesnim odborima nište se ne radi jer stavke mjesnih odbora su prazne. Kukec nikad kada ga se zove nema vremena. Dajte nam sredstva po Mjesnim odborima i naći ćemo si drugog izvođača radova.

S. Klen istaknuo je da je realizacija Proračuna 21%. Proračun nije razvojni. Nema projekata u Proračunu. Ako nam Vlada još uzme porez, pitamo se što ćemo onda raditi. Mi možemo isplatiti plaće, dati udrugama i projekata tu nema. Mi samo krpamo rupe. Ako mi nećemo staviti glave skupa nikada ništa nećemo napraviti.

V. Kolarić istaknuo je da bez Plana i Strategije razvoja Općine mi ništa ne možemo napraviti. Proračun se ne puni kako smo planirali. Već na idućoj sjednici moramo ići sa planom razvoja i ako Ministarstvo poljoprivrede financira u potpunosti taj program to moramo iskoristiti. Mi moramo vidjeti da za iduću sjednicu vidimo praksu Porezne uprave u svezi plaćanja i dugovanja. Treba sazvati sve poduzetnike i pravne osobe na kup da vidimo što se može naplatiti, a što otpisati. Da li je to polovica duga ili ostalo. Ako Porezna uprava i država oprašta milijune onima koji nisu platili dug, mora se i Općina tu uključiti sa svojim potraživanjima. Vijećnik je istaknuo da tu prvenstveno misli na poduzetnike sa područja Općine Maruševec ne uključujući sebe jer on će svoju obavezu riješiti kompenzacijom.

A. Ptiček istaknula je da se slaže sa potrebom izrade Strategije razvoja Općine Maruševec, međutim Ministarstvo kasni sa izradom nacionalne Strategije i zato je došlo do zastoja. Mi imamo Program ukupnog razvoja Općine Maruševec koji treba ažurirati i uskladiti s novom metodologijom te usvojiti na sjednici Općinskog vijeća.(a također izrada Strategija financirat će se iz Programa ruralnog razvoja).

D. Kišić – postavio je pitanje kako stojimo sa plaćanjem obaveza Općine prema LAG-u Sjeverozapad.

 A. Vincek odgovorila je da smo 9.000 kuna platili za lani i za ovu godinu je sve plaćeno do 6. mjeseca.

- Općinsko vijeće sa 10 glasova ZA i 5 glasova PROTIV donosi

 **O D L U K U**

 I

 Prihvaća se Izvješće o izvršenju Proračuna Općine Maruševec za razdoblje od 01.01.2014. – 30. 06. 2014. godine.

 II

 Izvješće o izvršenju Proračuna Općine Maruševec za razdoblje od 01.01.2014. do 30.06.2014. i tablični dio izvršenja Proračuna Općine Maruševec čine sastavni dio ove Odluke.

 III

 Ova Odluka objaviti će se u „Službenom vjesniku Varaždinske županije“.

**TOČKA 6.**

Općinsko vijeće razmotrilo je Izvješće općinskog načelnika o ostalim nespomenutim financijskim rashodima – izdvojenim sredstvima u stalnu pričuvu za razdoblje od 01.01.2014. – 30.06.2014.

- Općinsko vijeće jednoglasno donosi

 **ZAKLJUČAK**

 I

Prihvaća se Izvješće Općinskog načelnika o ostalim nespomenutim financijskim rashodima – izdvojenim sredstvima u stalnu pričuvu Proračuna Općine Maruševec za razdoblje od 01.01.2014. – 30.06.2014.g.

 II

Izvješće iz točke I sastavni je dio ovog Zaključka.

**TOČKA 7.**

Načelnik Ivan Šagi obrazložio je Izvješće o svom radu za razdoblje od 01.01.2014. do 30.06.2014.g.

J. Špoljar istaknuo je da je žalosno što se tek 19.09. raspravlja o Izvješću o radu od 30.06.. Na strani 4. vezano uz IPARD program vidimo u Izvješću da je se napravljeno i izvješće je od strane Agencije usvojeno, a sada gospdin Gužvinec dolazi izraditi snimke izvedenog stanja za IPARD. Kroz sve te čestice cesta prolazi i trebalo je ići za suglasnosti ljudi. U Izvješću nije navedeno da je kupljen bakrorez – slika bona Šagija. Drago mu je što se to napravilo, ali trebalo je upriličiti njezinu postavu, trebalo je pozvati bonu Šagija i to obilježiti. Na str. 6. navode se sredstva koja je temeljem Zakona župan dodijelio općinama i to nema potrebe navoditi u Izvješću. Stavku 4. bi posve izbacio iz Izvješća jer su to odluke Općinskog vijeća. Vijećnik je istaknuo da predlaže da se podaci o državnom poljoprivrednom zemljištu u vlasništu RH i objektima proslijede vijećnicima da vijećnici vide što imamo i čime raspolažemo pogotovo ako će se donositi Strategija razvoja.

Načelnik je odgovorio da jedno je projekt, a jedno je stanje na terenu i radi usklađenje projekta i stanja na terenu inženjer Gužvinec mora radi snimku izvedenog stanja, a to su radile sve Općine koje grade ceste po IPARD programu. Načelnik je istaknuo da za bakrorez bone Šagija ništa nije platio i zato to nije niti navedeno u Izvješću jer o tome će se rješavati u drugoj polovici godine i Općinsko vijeće će sa istim biti upoznato. Sredstva primljena od Varaždinske županije primaju se temeljem zakona, međutim to su namjenska sredstva za koja se treba potruditi da se opravdaju i realiziraju i zato ih treba i navesti u ovom Izvješću. Stavka 4. ukoliko je potrebno može se izuzeti iz Izvješća.

D. Korpar odgovorila je da je za državno poljoprivredno zemljište u vlasništvu RH koje se nalazi na području Općine Maruševec donijet sukladno Zakonu Plan raspolaganja poljoprivrednim zemljištem na koji je dobivena suglasnost Ministarstva poljoprivrede i istim programom navedene čestice predviđene su za prodaju, a istu provodi Agencija za poljoprivredno zemljište Radi se o većem broju malih čestica koje predstavljaju zemljište kojim je nekada išla pruga, a jedino se jedna veća čestica nalazi u Druškovcu. Uglavnom ta zemljišta namijenjena su za prodaju, a ribnjak Lukavec za koncesiju.

Općinsko vijeće jednoglasno donosi

 **ZAKLJUČAK**

 I

Prihvaća se Izvješće o radu Općinskog načelnika Općine Maruševec za razdoblje od

01. siječnja 2014. do 30. lipnja 2014. godine

 II

Izvješće iz točke I sastavni je dio ovog Zaključka.

**TOČKA 8.**

D. Korpar obrazložila je prijedlog Odluke o nabavi kratkoročnog kredita za financiranje izvođenja radova rekonstrukcije javnih lokalnih nerazvrstanih cesta u Općini Maruševec – realizaciju IPARD programa.

V. Kolarić postavio je pitanje koji je rok za povrat sredstava Općini Maruševec od strane Agencije za plaćanja.

Načelnik je odgovorio da je rok za povrat sredstava Općini godinu dana i zato se i ide sa kreditnim zaduženjem na godinu dana.

V. Kolarić postavio je pitanje da li smo se osigurali za izvođača radova.

Načelnik je odgovorio da je izvođač radova morao dati osiguranje za izvođenje radova, sukladno provedenom postupku javne nabave.

J. Špoljar istaknuo je da s obzirom na manjkavosti ovog izvođača koje su vidljive na radovima koje je do sada izvodio potrebno ga je dobro pratiti da kasnije kod preuzimanja i kontrole radova ne bude problema.

Načelnik je odgovorio da je obveza izvođača radova da on mora izvijestiti kada ide sa postavom sloja asfalta i treba ga cijelo vrijeme pratiti i kontrolirati, a što je zadatak nadzornog inženjera. Nakon izgradnje cesta obavezno ide ispitivanje asfalta i tampona.

B. Mavrek postavio je pitanje da li je dobro da izvođač radova za tampon stavlja dravski šljunak, da li će to ispuniti uvjete kvalitete.

Načelnik je odgovorio da je izvođač postavljao za tampon mješavinu šljunka, a to je nadzirao nadzorni inženjer.

učeniku. Sufinanciranje bi koštalo cca 93.800 kuna, a kada se izuzmu socijalni slučaji i branitelji koji udžbenike dobivaju po drugoj osnovi to bi bilo cca 90.000 kuna.

Općinsko vijeće jednoglasno donosi

**O D L U K U**

**o nabavi kratkoročnog kredita**

**za financiranje izvođenja radova rekonstrukcije javnih lokalnih**

**nerazvrstanih cesta u Općini Maruševec**

 **- realizaciju IPARD programa**

 **Članak 1.**

Općina Maruševec kratkoročno će se zadužiti kod poslovne banke podizanjem kratkoročnog kredita za financiranje izvođenja radova rekonstrukcije javnih lokalnih nerazvrstanih cesta u Općini Maruševec – realizaciju IPARD programa.

 **Članak 2.**

Odobrava se podizanje kratkoročnog kredita u iznosu od 2.310.713,00 kuna za financiranje izvođenja radova rekonstrukcije javnih lokalnih nerazvrstanih cesta u Općini Maruševec – realizaciju IPARD programa, s rokom vraćanja od 12 mjeseci i to odjednom do 01.10.2015. godine, uz kamatu i naknadu poslovne banke u ukupnom iznosu od 119.380,29 kuna.

Kratkoročni kredit podići će se kod najpovoljnijeg ponuditelja, odabranog temeljem provedenog postupka nabave bagatelne vrijednosti - Privredne banke Zagreb d.d. Zagreb.

 **Članak 3.**

Ovlašćuje se općinski načelnik da može zaključiti Ugovor o kratkoročnom kreditu iz članka 2. ove Odluke.

 **Članak 4.**

Ova Odluka stupa na snagu danom donošenja.

**TOČKA 9.**

* Općinsko vijeće jednoglasno donosi

**ODLUKU**

**o izmjenama i dopunama**

**Odluke o obavljanju dimnjačarskih poslova**

Članak 1.

U Odluci o obavljanju dimnjačarski poslova („Službeni vjesnik Varaždinske županije“ broj 30/2014) u člancima 25. i 26. briše se stavak 2.

Članak 2.

U članku 27. stavka 2. mijenja se i glasi:

„Novčanom kaznom u iznosu od 100,00 do 1.000,00 kuna kaznit će se i korisnik dimnjačarskih usluga – fizička osoba zbog postupanja suprotno odredbama članaka 11. i 12. i članka 13. stavka 1. Odluke.“

Članak 3.

Ova Odluka stupa na snagu osmoga dana od dana objave u “Službenom vjesniku Varaždinske županije”.

**TOČKA 10.**

Načelnik I. Šagi obrazložio je prijedlog Odluke o određivanju lokacije za privremeno reciklažno dvorište za područje Općine Maruševec. Načelnik je istaknuo da je svaka jedinica lokalne samouprave dužna osigurati reciklažno dvorište za otpad sa svog područja, a to može učiniti samostalno sa svojim vlastitim reciklažnim dvorištem ili zajednički sa drugim jedinicama lokalne samouprave. Na ovaj način Općina Maruševec bi zajednički sa jedinicama lokalne samouprave iz bivše Općine Ivanec privremeno koristila reciklažno dvorište Ivkom-a d.d. Ivanec.

B. Glavica Ječmenica istaknula je da štedne žarulje imaju u sebi živu i ova živa se neadekvatno zbrinjava. Od našeg koncesionara treba zatražiti da se žarulje isto posebno sakupljaju od njihove strane i da se adekvatno zbrinjavaju.

B. Mavrek naglasio je da tome svakako treba dodati i baterije. Vijećnik je postavio pitanje da li naše stanovništvo može slobodno na navedeno reciklažno dvorište dostavljati otpad.

Načelnik je odgovorio da ovaj sortirani otpad papir, plastiku i staklo ubire Ivkom putem vreća, a građevinski otpad može se dostavljati na deponiju Ivkom-a u Jerovcu, ali to se posebno plaća. Općina je dala zahtjev za nabavku zelenih otoka u Fond za zaštitu okoliša i energetsku učinkovitost, a isto tako priprema se i prijava Fondu za vlastito reciklažno dvorište.

* Općinsko vijeće jednoglasno donosi

 **O D L U K U**

**O ODREĐIVANJU LOKACIJE ZA PRIVREMENO RECIKLAŽNO DVORIŠTE ZA PODRUČJE OPĆINE MARUŠEVEC**

 **Članak 1.**

Osigurava se, za provođenje mjere odvojenog prikupljanja otpadnog papira, metala, stakla, plastike i tekstila te krupnog (glomaznog) komunalnog otpada, funkcioniranje privremenog reciklažnog dvorišta u skladu sa Zakonom o održivom gospodarenju otpadom.

 **Članak 2.**

Određuje se lokacija za privremeno reciklažno dvorište za područje Općine Maruševec na lokaciji reciklažnog dvorišta u vlasništvu trgovačkog društva Ivkom d.d., Ivanec, Vladimira Nazora 96b, OIB: 31407797858, koje se nalazi unutar ograđenog dvorišta trgovačkog društva Ivkom d.d., Ivanec, Vladimira Nazora 96b.

 **Članak 3.**

Privremena lokacija reciklažnog dvorišta za područje za područje Općine Maruševec na lokaciji reciklažnog dvorišta u vlasništvu trgovačkog društva Ivkom d.d. Ivanec vrijedi do završetka izgradnje reciklažnog dvorišta na području naselja Jerovec, odnosno sklapanja dokumenta o zajedničkom reciklažnom dvorištu s Gradom Ivanec.

 **Članak 4.**

Reciklažno dvorište označiti će se sukladno pozitivno pravnoj zakonskoj regulativi, te mora ispunjavati uvjete propisane Zakonom o održivom gospodarenju otpadom i Pravilnikom o gospodarenju otpadom, te ostalim relevantnim zakonskim i podzakonskim aktima.

 **Članak 5.**

Za provođenje ove Odluke zadužuje se trgovačko društvo Ivkom d.d. Ivanec, Vladimira Nazora 96 b, OIB: 31407797858.

 **Članak 6.**

Ova Odluka objaviti će se u „Službenom vjesniku Varaždinske županije“ i stupa na snagu osmog dana od dana objave.

**TOČKA 11.**

* Općinsko vijeće jednoglasno donosi

**O D L U K U**

**O SKLAPANJU SPORAZUMA O ISKAZIVANJU NAMJERE**

**ZA OSIGURAVANJEM FUNKCIONIRANJA**

**ZAJEDNIČKOG RECIKLAŽNOG DVORIŠTA**

**Članak 1.**

Ovlašćuje se općinski načelnik Općine Maruševec da sklopi Sporazum o iskazivanju namjere za osiguravanjem funkcioniranja zajedničkog reciklažnog dvorišta sa Gradom Ivanec u svrhu izražavanja namjere zajedničkog provođenja mjere gospodarenja otpada osiguravanjem funkcioniranja jednog reciklažnog dvorišta na području gradova i općina potpisnika Sporazuma.

 **Članak 2.**

Grad Ivanec i Općina Maruševec u svrhu provođenja mjere odvojenog prikupljanja otpadnog papira, metala, stakla, plastike i tekstila te krupnog (glomaznog) otpada iskazuju namjeru osigurati funkcioniranje reciklažnog dvorišta za područje oba potpisnika sporazuma i to na lokaciji u naselju Jerovec, na čkbr. 1133/6 zk.ul. 5501 k.o. Jerovec površine 51690 m2, prostoru koji je prostorno planskom dokumentacijom Grada Ivanca predviđen za reciklažno dvorište.

 **Članak 3.**

Ova Odluka objaviti će se u „Službenom vjesniku Varaždinske županije“ i stupa na snagu osmog dana od dana objave.

**TOČKA 12.**

Predsjednica A. Ptiček obrazložila je da je potrebno imenovati članove Komisije za utvrđivanje površine stambenog i poslovnog prostora na području Općine Maruševec u svrhu plaćanja komunalne naknade.

Za članove Komisije predloženi su Nedeljko Horvat, Josip Špoljar i Branko Đurkas.

Josip Špoljar istaknuo je da ne prihvaća da bude član ove Komisije, te neka umjesto njega to bude netko drugi.

Za člana je još predložen Vjekoslav Bahun.

Općinsko vijeće jednoglasno donosi

**R J E Š E N J E**

o imenovanju članova Komisije za utvrđivanje površine

stambenog i poslovnog prostora na području Općine Maruševec

u svrhu plaćanja komunalne naknade

I

U Komisiju za utvrđivanje površine stambenog i poslovnog prostora na području Općine Maruševec u svrhu plaćanja komunalne naknade imenuju se:

 1.) Nedeljko Horvat – za predsjednika,

 2.) Vjekoslav Bahun – za člana,

 3.) Branko Đurkas – za člana.

 II

Rad Komisije odvijat će se u dogovoru i suradnji s Jedinstvenim upravnim odjelom Općine Maruševec, a o svome radu Komisija će voditi zapisnik.

III

Troškove rada Komisije snosi Općina Maruševec.

IV

Ovim Rješenjem stavlja se izvan snage Rješenje Općinskog vijeća Općine Maruševec o imenovanju članova Komisije za utvrđivanje površine stambenog i poslovnog prostora na području Općine Maruševec u svrhu plaćanja komunalne naknade, KLASA: 363-03/09-01/05, URBROJ: 2186-017/09-01 od 04. prosinca 2009. godine.

 V

Ovo Rješenje stupa na snagu danom donošenja.

**TOČKA 13.**

Općinsko vijeće razmotrilo je prijedlog Odluke o provedbi javnog natječaja za davanje u zakup poslovnog prostora prostorija u staroj općinskoj zgradi u Čalincu 52

Blanka Glavica Ječmenica predložila je da prilikom natječaja ne treba ograničavati udruge da mogu uzeti samo jednu prostoriju, već treba omogućiti da ako je potrebno netko može uzeti i dvije prostorije.

Načelnik je odgovorio da se o tome vodi računa, te da se i na taj način planira davanje u zakup.

* Općinsko vijeće jednoglasno donosi

###  ODLUKU

 o provedbi javnog natječaja za davanje u zakup poslovnog prostora

 prostorija u staroj općinskoj zgradi u Čalincu 52

 Članak 1.

Prostorije u staroj općinskoj zgradi u Čalincu 52 namjenjuju se za potrebe rada političkih stranaka koje participiraju u Općinskom vijeću Općine Maruševec i za potrebe rada udruga koje imaju sjedište na području Općine Maruševec.

U zakup će se odvojeno davati 6 prostorija (svaka prostorija za jednu udrugu, odnosno političku stranku), dok će se sanitarni čvor i prostorija za sastanke – ulazni hol koristiti kao zajedničke prostorije.

Budući zakupac plaćati će mjesečnu zakupninu i režijske troškove za zakupljeni prostor.

 Članak 2.

Zadužuje se općinski načelnik da sukladno članku 6. Zakona o zakupu i kupoprodaji poslovnog prostora («Narodne novine» br. 125/11), članku 32. Odluke o stjecanju, raspolaganju i upravljanju nekretninama u vlasništvu Općine Maruševec („Službeni vjesnik Varaždinske županije“ brr. 2/02, 5/07, 15/08 i 33/09) i članku 1. ove Odluke provede javni natječaj i postupak za davanje u zakup poslovnog prostora iz članka 1. Ove Odluke.

 Članak 3.

Ova Odluka stupa na snagu danom donošenja.

**TOČKA 14.**

Predsjednica A. Ptiček obrazložila je da su se javili roditelja učenika sa područja Općine Maruševec koji osnovnu školu polaze izvan područja Općine sa primjedbom da njihova djeca nisu dobila pomoć od 200,00 kuna za knjige, pa bi im sada to trebalo omogućiti. Prema trenutnoj evidenciji radi se o petero učenika za koje bi trebalo osigurati još po 200,00 kuna.

* Općinsko vijeće jednoglasno donosi

 ZAKLJUČAK

 **I**

Odobrava se novčana pomoć u iznosu od 200,00 kuna po djetetu na ime sufinanciranja kupnje udžbenika za 5-ero učenika osnovne škole koji imaju prebivalište na području Općine Maruševec, a osnovnu školu polaze izvan područja Općine Maruševec, te nisu ostvarili pravo na sufinanciranje udžbenika po Zaključku Općinskog vijeća Općine Maruševec od 02. srpnja 2014. godine.

 **II**

Novačna pomoć iz točke I. ovog Zaključka isplatiti će se iz Proračuna Općine Maruševec za 2014. godinu na račune roditelja djece, a sukladno ovome Zaključku.

**III**

Ovaj Zaključak stupa na snagu danom donošenja.

- Sjednica je završila sa radom u 22:00 sata.

 Voditelj zapisnika PREDSJEDNICA

 OPĆINSKOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Dragica Korpar, mag.oec./ /Andreja Ptiček, mag.nov../